text: Psykiatrisk byggeri får international hæder
  18 juli 2017 kl. 15.15
  Psykiatrien i Aabenraa har vundet den internationale Design & Health-pris i Wien for deres arkitektur. 
  Internatial Academy for Design & Health har tildelt psykiatrien i Aabenraa en fornem pris for deres imødekommende arkitektur. Bygningens design er bestemt heller ikke noget tilfælde.
  Klaus Müller-Nielsen, ledende overlæge, Børn- og Unge psykiatrien,  Aabenraa: "Omgivelserne er rigtigt vigtige. Det, der er omkring os påvirker i stor grad, hvordan vi har det, og den måde vi tænker på."
  - Omgivelserne er rigtigt vigtige. Det, der er omkring os, påvirker i stor grad, hvordan vi har det, og den måde vi tænker på, fortæller Klaus Müller-Nielsen, ledende overlæge, Børn- og Unge psykiatrien, Aabenraa.
  I Aabenraa har man bygget brede gange med store vinduer - og det er et af kernepunkterne i designet. 
  - Jeg kender ikke mange bygninger, der byder på så brede og lyse gange. Det giver et indtryk af, at der er højt til loftet og plads til de mange behov, som vores patienter har. Jeg vil dog ikke udelukke, at der er patienter, der får det modsatte indtryk af arkitekturen. Så er det vores job at snakke med patienterne og finde ud af, hvordan vi tilpasser dem bygningen, siger Klaus Müller-Nielsen, der også fastlår, at store vinduer symboliserer gennemsigtighed.
  - Det er jo en vigtig ting at vise som psykiatrisk institution, siger Klaus Müller-Nielsen.
  
  